Stesen MRT Stadium Kajang

Stesen MRT Stadium Kajang ialah stesen transit aliran massa (MRT) di Kajang, Selangor, Malaysia. Stesen ini adalah salah satu stesen dalam Laluan Kajang. Stesen ini dibuka pada 16 Julai 2017 di bawah pembukaan Fasa 2 laluan ini. Semasa pembinaan, nama stesen ini dikenali sebagai "Bandar Kajang". Ciri-ciri Stesen Lokasi Stesen ini terletak di Jalan Stadium di barat bandar Kajang, Selangor. Stesen ini terletak berhampiran Stadium Kajang, Restoran Sate Kajang Hj Samuri, IPD Kajang, bangunan MPKj, Mahkamah Kajang, Kajang Plaza Medical Centre, Masjid Jamek Bandar Kajang, Kuil Sikh Kajang dan pusat membeli-belah Plaza Metro Kajang. Pelan stesen Stesen ini adalah stesen bertingkat dengan tiga tingkat: aras tanah, aras legar dan aras platform. Stesen ini mempunyai dua platform sisi di atas ruang legar untuk perkhidmatan Laluan Kajang. Terdapat kemudahan bagi Orang Kurang Upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, braille di butang lif dan kaunter rendah untuk pengguna kerusi roda. Perkhidmatan bas Bas RapidKL laluan 450, T451, T457, T458, T459 dan T460 dan bas Smart Selangor laluan KJ01 berkhidmat di stesen ini. Pintu masuk dan keluar Terdapat tiga pintu masuk dan keluar stesen di Stesen MRT Stadium Kajang. Pintu A berhadapan dengan Seksyen Teknikal Rangkaian Radio Televisyen Malaysia (RTM) dan terletak di Jalan Stadium. Pintu B terletak di Lorong Mendaling dan Bandar Kajang manakala Pintu C terletak di persimpangan Jalan Stadium-Lorong Mendaling dalam Jalan Sungai Chua B11. Galeri Rujukan